ועדת הכספים, כנסת 20, פרוטוקול מספר 936, 2018-01-29 11:30

משה גפני: שלום, אני פותח את הישיבה בנושא הצעת חוק לתיקון פקודת מס הכנסה (מס' 238), התשע"ז-2017.

משה גפני: אנחנו מפצלים סעיפים.

משה גפני: בבקשה, שגית.

<שגית אפיק: הצעת החוק הזאת, הצעת חוק לתיקון פקודת מס הכנסה (מס' 238), התשע"ז-2017, היא למעשה פיצולים שירדו מחוק ההסדרים לשנים 2017–2018.

<שגית אפיק: הפיצולים האלה עוסקים בארבעה נושאים שאין ביניהם שום קשר, לכן חשבנו שיהיה נכון שהוועדה תדון בכל אחד מהנושאים האלה בנפרד.

<שגית אפיק: אלה פיצולים מחוק ההסדרים שרשות המסים כרכה אותם במיני חוק.

<שגית אפיק: מכיוון שאלה נושאים שונים חשבנו שיהיה נכון לפצל את ההצעה הזאת ולדון בכל נושא בנפרד.

<שגית אפיק: סעיפים 1, 2 ו-7 עוסקים בחזקת תושבות; סעיף 3 בנושא החזר מס לתושב חוץ; סעיף 4 - הכנסה פסיבית בחברה נשלטת זרה; סעיפים 5 ו-6 - תיעוד במחירי העברה של נישום שמשתייך לקבוצה רב-לאומית או שעשה עסקה בין-לאומית.

<שגית אפיק: אנחנו מציעים לפצל את זה לפי הסעיפים האלה.

משה גפני: זאת אומרת, אנחנו צריכים להצביע שאנחנו מפצלים לסעיף 1 את סעיפים 1, 2, ו-7; לסעיף 2 – את סעיף 3; לסעיף 3 - את סעיף 4; לסעיף 4 את 5 ו-6.

משה גפני: מי בעד אישור הפיצולים?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה לפיצול הסעיפים אושרה.

משה גפני: תודה, הפיצולים אושרו פה אחד.

משה גפני: תודה רבה, הישיבה נעולה.